Wat beheer jou gedagtes? - Beth-Haran Ministries
Wat beheer jou gedagtes?
Filipense 4 v 8
Verder, Broers, alles wat waar is, alles wat edel is, alles war reg is. Alles wat rein is, alles wat mooi is, alles wat prysenswaardig is – watter deug of lofwaardig saak daar ook mag wees – daarop moet julle, julle gedagtes rig.
Wat beheer jou gedagtes? Die duiwel is baie lustig as mens so sit in die stilte en dink. In 'n oogwink het hy beheer oor jou gedagtes en jy val in 'n gat van duisternis. Gedagtes van dat jy nie goed genoeg is, al probeur jy wat sal jy nooit geluk vind, jy sal nooit ware liefde vind, jou kolega by die werk vertel leuns en jy gaan jou werk verloor, jou familie is teen jou, jy is 'n verloorder, niemand sien jou raak. So kan mens aan gaan oor al die negatiewe dinge wat die duiwel in jou gedagtes wil plant.
Jy moet jou mind set reg kry, Ja ek weet dit is moeilik maar doen dit sodat die duiwel nie vashou plek kan kry in jou lewe. Jy is 'n kind van die Allerhoogste. Weet julle waaraan julle moet sit en dink in plaas van om julle te sit en bekommer oor allerhande stories wat nie waar is?
Dink aan dinge wat vir God saak maak, dinge wat ordentlik en reg is, dinge wat God se hart sal bly maak, dinge wat God breed sal laat smile en sê; "ja dit is goed." Moenie julle tyd vermors om aan allerhande simple dinge te sit en dink nie. Hou julle besig met dinge wat mooi is, dinge wat die moeite werd is en wat God in 'n goeie lig sal stel.
Los al julle bekommernisse by Jesus, laat Hy die vir jou op los. Lewe in vertroue met God. Besing die grootheid van die Here. Hy verrig soveel wonderdade in jou lewe. Jubel en juig oor God, jou verlosser. In die geringste dingetjie sal Hy voorsien. God is almagtig en gaan groot dinge in jou lewe doen.
Hemelse Vader, neem beheer van my gedagtes en vul my met die Heilige Gees. Heer, blok als wat U hart sal seer maak. Vul my gedagtes sodat ek al die mooi in die lewe kan raak sien en kan aan dink. Die duiwel sal nie vas hou plek kry in my lewe. Ek is U Koningskind, U is my alles. Ek is goed genoeg, Ek is beeldskoon, Ek is 'n wenner, Ek is gelief want ek is U kind. Geen onheil sal seëvier in my lewe. Ek verklaar U liefde, vrede, vreugde en beskerming oor my lewe.